37. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 88115 οικ. της 5 Δεκ. 1964/16 Ιαν. 1965 (ΦΕΚ Β’ 30) Περί υπαγωγής των Κοινοτήτων Δροσιάς και Εκάλης εις το Υποθηκοφυλακείον Αμαρουσίου. Έχοντες υπ’ όψει: 1)Τα από 13.12.1948 (ΦΕΚ 8/1949) και 28.12. 1951 (ΦΕΚ 16/1952) Β.Δ/τα δι’ ων αι Κοινότητες Δροσιάς και Εκάλης απεσπάσθησαν εκ του Ειρηνοδικείου Μαραθώνος, υπαχθείσαι εις το Ειρηνοδικείον Αμαρουσίου, 2)το άρθρ. 7 του Κ.Δ. της 19/23 Ιουλ. 1941 «περί κωδικοποιήσεως εις ενιαίον κείμενον των διατάξεων των Α.Ν. 434/1937 κλπ. «περί Οργανισμού των Υποθηκοφυλακείων του Κράτους, 3)το άρθρ. 4 παρ. 1 του Νόμ. 3805/1957 «περί παρατάσεως της ισχύος του άρθρ. 1 του Ν.Δ. 613/ 1948 κλπ.» και 4)την υπ. αριθ. 26 της 29.2.1964 γνωμοδότησιν της Ολομελείας του Πρωτοδικείου Αθηνών, δι ης εκρίθη ότι καθίσταται δυσχερής η κατά το ρηθέν άρθρ. 7 του από 19/23.7.1941 Β.Δ/τος αντιγραφή των οικείων βιβλίων του Υποθηκοφυλακείου Μαραθώνος, αποφασίζομεν: Αι Κοινότητες Δροσιάς και Εκάλης υπάγονται από 1 Φεβρ. 1965 εις το Υποθηκοφυλακείον Αμαρουσίου άνευ των περί αντιγραφής των οικείων βιβλίων διατυπώσεων του άρθρ. 7 του Κ.Δ. της 19/23 Ιουλ. 1941. Η παρούσα δημοσιευθήτω δια της Εφημερίδος της Κυβερνήσεως. 